Vendsyssel Teater har i september premiere på Hamlet, hvor blandt andet den kendte skuespiller Henrik Birch spiller med.

Krønikken, Rejseholdet, Anna Pihl og nu Hamlet på Vendsyssel Teater. Den danske skuespiller Henrik Birch er født i Bjergby tæt på Hjørring, men har længe været væk fra Nordjylland for at medvirke i flere danske serier og film. Men nu er han tilbage, hvor det hele startede med en rolle som skurken Claudius i teaterstykket Hamlet på Vendsyssel Teater i Hjørring. Vores reporter Mogens Jørgensen tog fredag ud til øvedag på teatret for at snakke med skuespilleren om at være tilbage i Hjørring og teaterstykket på Vendsyssel Teater. Du kan finde interviewet med ham øverst i artiklen. Du kan se mere om, hvordan det gik til øvedagen i vores 19.30-udsendelse fredag aften. Vendsyssel Teater har premiere på Hamlet den 20. september.